Celeste Cortesi

Si Silvia Celeste Rabimbi Cortesi (ipinanganak noong 15 Disyembre 1997) ay isang modelong Pilipina-Italyano at beauty pageant titleholder na kinoronahang Miss Universe Philippines 2022. Siya ang kumatawan para sa Pilipinas sa Miss Universe 2022 pageant.

Dati siyang kinoronahang Miss Earth Philippines 2018 at kinatawan ang Pilipinas sa Miss Earth 2018 pageant kung saan nagtapos siya sa Top 8.

 Buhay at pag-aaral 
Si Cortesi ay ipinanganak noong 15 Disyembre 1997 sa Pasay, Metro Manila, Pilipinas sa isang Pilipinong Bicolano na ina na ipinanganak sa Camarines Sur, Pilipinas at isang Italyano na ama na ipinanganak sa Venezuela. Nagtrabaho siya bilang isang modelo sa Italya bago bumalik sa Pilipinas. Kinatawan niya ang Pilipinas sa kauna-unahang pagkakataon bilang kandidato ng Miss Earth Philippines 2018 na nagba-banner sa Filipino Community of Roma, Italya.

Si Cortesi ay nasa isang relasyon sa manlalaro ng putbol na si Mathew Custodio.

 Mga paligsahan ng kagandahan 
 Miss Philippines Earth-Italy 2018 
Si Cortesi ang nagwagi sa unang edisyon ng Miss Philippines Earth-Italy pageant sa Roma. Sumali siya sa pageant dahil pinasigla siya ng kanyang ina na Pilipino.

 Miss Earth Philippines 2018 
Noong 19 Mayo 2018, kinoronahan siya bilang Miss Earth Philippines 2018 ng outgoing titleholder na si Karen Ibasco.

 Miss Earth 2018 
Matapos manalo sa Miss Earth Philippines 2018 pageant, nakuha niya ang karapatang kumatawan sa Pilipinas sa Miss Earth 2018 pageant, natapos siya bilang Top 8 finalist.

 Miss Universe Philippines 2022 
Noong 6 Abril 2022, na kumakatawan sa Pasay, kinumpirma si Cortesi bilang isa sa tatlumpu't dalawang opisyal na kalahok para sa Miss Universe Philippines 2022 pageant.

Napanalunan ni Cortesi ang mga parangal na Miss Photogenic at Best in Swimsuit. Nakamit din niya ang Frontrow Best Arrival Look, Miss Avana, at Miss Aqua Boracay awards. Sa pagtatapos ng event, kinoronahan si Cortesi ng outgoing Miss Universe Philippines 2021 Beatrice Gomez bilang Miss Universe Philippines 2022.

 Sanggunian 

 Panlabas na links 


Kategorya:Ipinanganak noong 1997
Kategorya:Mga Pilipinang nanalo sa patimpalak ng kagandahan
Kategorya:Mga Pilipino
Kategorya:Mga Pilipinong liping-Italyano
Kategorya:Miss Universe